recursal/SuperWikiNEXT-32B huggingface dataset:
**இராதா பாலகிருஷ்ணன்** (**Radha Balakrishnan)** என்பார் இந்திய இயற்பியலாளர் ஆவார். இவர் சென்னையில் உள்ள கணிதவியல் அறிவியல் கழகத்தில் பணியாற்றி வருகிறார். இவர் தொகையற்ற இயக்கவியல் மற்றும் இயற்பியல் பயன்பாடு குறித்து நிபுணத்துவம் பெற்றவர்.

கல்வி
-----

பாலகிருஷ்ணன் டெல்லி பல்கலைக்கழகத்தில் இயற்பியலில் 1965ல் முது அறிவியல் பட்டம் பெற்றார். தனது முனைவர் பட்ட ஆராய்ச்சியினை (பிஎச்.டி) பிராண்டிஸ் பல்கலைக்கழகத்தில் தனது ஆய்வறிக்கையை குவையம் படிகங்களின் விளைவுகளை 4ஈலியம், திட ஈலியம் அசுத்தங்கள் குறித்த ஆய்வின் மூலம் பெற்றார்.

பணி
---

தனது முனைவர் பட்ட ஆய்வு முடிவிற்குப்பின் 1980ல், இந்தியாவிற்குத் திரும்பிய இராதா பாலகிருஷ்ணன் சென்னை பல்கலைக்கழகத்தில் தத்துவார்த்த இயற்பியல் துறையில் ஆராய்ச்சி இணையாளராக பணியாற்றினார். பின்னர் 1987 ஆம் ஆண்டில் சென்னை கணித அறிவியல் நிறுவனத்தில் சேர்ந்தார். இவர் 2004 ஆம் ஆண்டில் அகவை முதிர்வு காரணமாக அரசுப் பணியிலிருந்து ஓய்வு பெற்றார். இருப்பினும் இவரது ஆராய்ச்சி பணியினைப் பெருமைப்படுத்தும் விதமாக அறிவியல் மற்றும் தொழிலக ஆய்வு மன்றம் (சிஎஸ்ஐஆர்) தகைமைப்பேறு அறிவியலார் விருது வழங்கி ஆராய்ச்சியைத் தொடரச் செய்தது. இவரது தற்போதைய ஆராய்ச்சி, நேரியல் அல்லாத இயக்கவியல், சொலிட்டான்கள் மற்றும் இயற்பியலில் உள்ள பயன்பாடுகள், மரபுசார் வேறுபட்ட வடிவியலாகும்.

குடும்ப வாழ்க்கை
----------------

இராதா பாலகிருஷ்ணன் இந்தியத் தத்துவார்த்த இயற்பியலாளர் வி. பாலகிருஷ்ணனைத் திருமணம் செய்தார். இவர்களுக்கு அரி பாலகிருஷ்ணன் என்ற மகனும் அம்சா பாலகிருஷ்ணன் என்ற மகளும் உள்ளனர். இவர்கள் இருவரும் சென்னை தொழில்நுட்ப நிலையத்தில் பேராசிரியர்களாக உள்ளனர்.

விருதுகள் & மரியாதை
-------------------

1990லிருந்து இவர் நேர்கோட்டுத்தன்மை மற்றும் வளைவுகள் மற்றும் மேற்பரப்புகளின் வேறுபட்ட வடிவியலுக்கு இடையிலான ஆழமான தொடர்புகள் குறித்து ஆராய்ச்சி செய்து வந்தார். பாலகிருஷ்ணனின் அறிவியல் பங்களிப்பிற்காக இயற்பியல் அறிவியல் பிரிவில் 1999ஆம் ஆண்டு தமிழ்நாடு விஞ்ஞானிகள் விருதைப் பெற்றார். நேரியல் அல்லாத இயக்கவியலில் அசல் மற்றும் முன்னோடி பங்களிப்புகளுக்காக ஐஎன்எஸ்ஏவின் பேராசிரியர் தர்ஷன் இரங்கநாதன் நினைவு விரிவுரை விருதினை 2005ஆம் ஆண்டு பெற்றார்.

மேற்கோள்கள்
-----------

1. 1 2  "Radha Balakrishnan". 25 February 2014 அன்று பார்க்கப்பட்டது.
2. ↑  "Radha Balakrishnan". 25 February 2014 அன்று பார்க்கப்பட்டது.
3. ↑  G. Caglioti, A. Ferro Milone, தொகுப்பாசிரியர். *Mechanical and Thermal Behaviour of Metallic Materials Enrico Fermi International School of Physics*. Elsevier, 1982. பக். 324. பன்னாட்டுத் தரப்புத்தக எண்:9780080983837.. பார்த்த நாள்: 25 February 2014.
4. ↑   *Selected Topics in Mathematical Physics: Professor R. Vasudevan Memorial Volume*. Allied Publishers, 1995. பக். 287. பன்னாட்டுத் தரப்புத்தக எண்:9788170234883.. பார்த்த நாள்: 25 February 2014.
5. 1 2 3  "Autobiographical article" (PDF). 25 February 2014 அன்று பார்க்கப்பட்டது.
'*சாம்மி***(Sammi)** (குர்முகி: ਸੰਮੀ, சாமுகி: سمّی) பஞ்சாபின் மரபு இசைவடிவ நடனம் ஆகும். இது பஞ்சாப் இனக்குழு மக்கள் உருவாக்கி வளர்த்த மகளிர் நடன வடிவம் ஆகும். இது பாக்கித்தான சந்தால்பார் பகுதியில் பரவலாக விளங்குகிறது. இதை பாழிகார், இராய், உலோபனா, சான்சி இனக்குழுசார்ந்த மகளிர் ஆடுகின்றனர்.

மார்வாடி இளவரசி சாம்மி இராசத்தான இராஜ்குமார் ச்ச்குமார் பிவுக்கு ஏண்கிய உணர்ச்சி ததும்ப ஆடிய நடனமாக தொன்மக் கதையொன்று கூறுகிறது. []

உடை
---

நடனம் ஆடுவோர் பொலிவான வண்ணக் குர்த்தாவும் இலெகெங்கா எனும் நன்கு பறக்கும் பாவாடையும் அணிந்து ஆடுவர். இந்நடனம் ஆடும்போது ஒரு சிறப்புவகை வெள்ளி முடியணி அணிவர்.

நிகழ்த்தல்
----------

கித்தா நடனம் போலவே இந்நடனமும் வட்டமிட்டு ஆடுவர். ஆடுவோர் ஒரு வலய வடிவில் நின்று முகப்புப் பக்கவாட்டில் இருந்து கைகளை வீசியபடி நடனம் ஆடுவர். மிகப் பரவலாக பாடப்படு சாம்மி பாட்டு "**சாம்மி மேரி வான் (Sammi Meri wan..)**" என்ற பாடலாகும்.

மேலும் காண்க
------------

* பஞ்சாபி நடனங்கள்
* கித்தா – பஞ்சாபி மகளிர் நடனம்.
* பாங்கரா – பஞ்சாபி ஆடவர் நடனம்.

மேற்கோள்கள்
-----------

மேலும் படிக்க
-------------

Schreffler, Gibb. 2012. "Desperately Seeking Sammi: Re-inventing Women’s Dance in Punjab." *Sikh Formations* 8(2).
1977இல் இந்திய அரசால் வெளியிடப்பட்ட ஒரு அஞ்சல் முத்திரையில் நரோத்தம் மொரார்ஜி
**நரோத்தம் மொரார்ஜி** (*Narottam Morarjee*) (1877-1929) ஒரு சிறந்த இந்திய தொழிலதிபர் ஆவார்.

சுயசரிதை
--------

இவர் 1877 ஏப்ரல் 2 அன்று போர்பந்தரில் பிறந்தார். இவரது தந்தை சேத் மொரார்ஜி கோகுல்தாசு ஒரு முன்னோடி நெசவாலை அதிபராவார். இவர் எல்பின்ஸ்டோன் கல்லூரியில் படித்தார். இவர் படிக்கும்போதே மும்பையின் மொரார்ஜி கோகுல்தாசு ஆலையையும், சோலாப்பூர் ஆலையையும் நிர்வகிக்கத் தொடங்கினார்.

பின்னர் மகாத்மா காந்தி, அன்னி பெசண்ட், தாதாபாய் நௌரோஜி, இரவீந்திரநாத் தாகூர், சரோஜினி நாயுடு, மோதிலால் நேரு ஆகியோருடன் நெருங்கிய தொடர்பிலிருந்தார்.

கப்பல் நிறுவனம்
---------------

இவர் மற்ற குசராத்தி தொழிலதிபர்களான வால்சந்த் இராச்சந்த் மற்றும் கிலாச்சந்த் தேவ்சந்த் ஆகியோருடன் கைகோர்த்து *தி சிந்தியா ஸ்டீம் நேவிகேசன் கம்பெனி லிமிடெட்* எனற நிறுவனத்தை நிதியுதவி செய்து நிறுவினார், இது 1919 மார்ச் 27இல் நிறுவப்பட்டது. 1919 ஏப்ரல் 5 அன்று, சிந்தியாவின் முதல் கப்பலான *எஸ். எஸ். லாயல்டி* மும்பையிலிருந்து ஐக்கிய இராச்சியத்திற்கு பயணம் செய்து சர்வதேச கடலில் இந்திய கப்பல் கொடியை பறக்கவிட்டது.

தொழில்
------

இவர் 1929 நவம்பர் 5 அன்று இறந்தார். வால்ச்சந்த் இராச்சந்த், 1953இல் தான் இறப்பதற்கு ஒரு வருடம் வரை தனது சில முயற்சிகளால் நிறுவனத்தை நடத்தி வந்தார். பின்னர், நரோத்தம் மொரார்ஜியின் மகன் சாந்தி குமார் மொரார்ஜி தனது தந்தையின் இடத்தை நிரப்பினார். ஆனால் நிறுவனம் கடனில் தள்ளப்பட்டது. இறுதியில், மொரார்ஜி கோகுல்தாசு ஆலை, பிரமல் குடும்பத்தின் தலைவரான சேத் பிரமல் சதுர்புஜா என்பவரால் கைப்பற்றப்பட்டது. 1953ஆம் ஆண்டில் வால்சந்தின் மரணத்திற்குப் பிறகு, சிந்தியா கப்பல் நிறுவனம் நரோத்தம் மொராஜி குழுவால் முன்னெடுக்கப்பட்டது. ஆனால் கப்பல் வணிகம், மாற்றங்களைத் தக்கவைக்க முடியவில்லை. இது 1980களில் வணிகம் செய்வதை நிறுத்தியது. சிந்தியா கப்பலின் துணை நிறுவனமான சிந்தியா ஷிப்யார்ட்டில் நரோத்தம் மொராஜியும், வால்சந்த்தும், கிலாசந்தும் பங்குகளை வைத்திருந்தனர். ஆனால் 1961 இல் அரசாங்கத்தால் தேசியமயமாக்கப்பட்டது.

நினைவு
------

இந்திய அரசும் மும்பையில் உள்ள இந்திய கப்பல் துறையும் கப்பல் நிர்வாகத்தில் சான்றிதழ் படிப்புகளை நிறுவின. அதற்கு நரோத்தம் மொரார்ஜி கப்பல் தொழில் நிறுவனம் என்று பெயரிடப்பட்டது.

மேற்கோள்கள்
-----------

1. ↑  Narottam Morarjee Institute Of Shipping – Achieving progress through knowledge. Nmis.net. Retrieved on 28 December 2018.
2. ↑  Kamat's Potpourri:Picture Explorer : Narottam Morarji. Kamat.org. Retrieved on 28 December 2018.
3. ↑  Narottam Morarjee. IndianPost. Retrieved on 28 December 2018.
4. ↑  Shantikumar Narottam Morarji vs Commissioner Of Income-Tax, ... on 23 September, 1954. Indiankanoon.org. Retrieved on 28 December 2018.
5. ↑  Narottam Morarjee Institute of Shipping, Mumbai (Established under the joint auspices of the Government of India and Indian Shipping Industry). Scholarshipsinindia.com (31 August 2007). Retrieved on 2018-12-28.
**யேசு மத நிராகரணம்** சிவப்பிரகாசரால் எழுதப்பட்டது. இது கிறிஸ்துவ மதத்தைத் துாற்றும் வண்ணம் எழுதப்பட்ட நுாலாகும்.

முன்னுரை
--------

யேசு மத நிராகரணம் என்பது கிறிஸ்துவ மதத்தைத் துாற்றும் கருப்பொருள்களைக் கொண்டு எழுதப்பட்ட நுாலாகும்.

ஆசிாியர்
--------

சிவப்பிரகாசர் 17 ஆம் நுாற்றாண்டில் வாழ்ந்த தமிழ்ப் புலவர், அறிஞர் மற்றும் தத்துவ மேதை. இவா் "சிவ அனுபூதி செல்வா்" "கற்பனைக் களஞ்சியம்", "துறைமங்கலம் சிவப்பிரகாசர்" என்றும் அழைக்கப்படுகிறார். முப்பத்து நான்கிற்கும் மேற்பட்ட சைவ சித்தாந்த நுால்களை தமிழ் இலக்கியங்கள் வாயிலாகத் தந்துள்ளார். தமிழகத்தில் சைவசமய வளர்ச்சிக்கு வித்திட்ட சமய குரவர்களான சம்பந்தர், அப்பர், சுந்தரர், மாணிக்கவாசகர் ஆகிய நால்வருக்கும் "நால்வர் நான்மணி மாலை" என்ற கவிதை நூலை இவர் எழுதினார்.

விளக்கம்
--------

சில எடுத்துக்காட்டுகளுடன் கிறித்துவ மதத்திற்கு எதிராக இந்நுாலை சிவப்பிரகாசர் எழுதினார். ராபர்டோ டி நொபிலி இவரைச் சந்தித்து, இந்து மதம் மற்றும் கிறித்துவ மதம் பற்றி வாதிட்டதாக வரலாறு உள்ளது. வாதத்திற்குப் பிறகு சிவப்பிரகாசர் இந்நுாலை இயற்றினார். இந்நுாலின் பிரதி எதுவும் கிடைக்கப் பெறவில்லை. சிலர் அவை எாிக்கப்பட்டுவிட்டதாகவும் கருதுவர்.

சில எழுத்தாளர்கள் சிவப்பிரகாசா் வாதிட்டது வீரமாமுனிவர் எனப்படும் கான்ஸ்டன்சோ பெஸ்கி என்றும் ராபர்டோ டி நொபிலி இல்லை என்றும் கருதுவர்.

சிவப்பிரகாசரின் தம்பி வெள்ளையரின் வழித்தோன்றலான எஸ். வி. எஸ் இரத்தினம் என்னும் தேச பக்தர் , நீதிபதி தன்னுடைய சுயசரிதையான "நான் உங்கள் தோனி" என்னும் நுாலில் இந்நுலைப் பற்றிக் குறிப்பிடுகிறார். தன்னுடைய தாத்தா சூசை எனப்படும் சுவாமிநாத தேசிகர், சுந்தரேசனின் மகனார், இந்நுாலின் ஓலைச் சுவடி பிரதிகளைக் கொண்டிருந்ததாகவும், பின் நாளில் அது தொலைந்துவிட்டதாகவும் குறிப்பிடுகிறார்.

மேலும் பார்க்க
--------------

சிவப்பிரகாசர்

சிவப்பிரகாசம்

சிவப்பிரகாசக் கருத்து

நால்வர் நான்மணி மாலை

வெளி இணைப்புகள்
---------------

கற்பனைக் களஞ்சியத்தின் அற்புதச் சொற்கோயில், இடைமருதூர் கி.மஞ்சுளா, தினமணி

தொகுப்புகள்
-----------

1. ↑  "சென்னை நூலகம் - Tamil Literature Books - Moral Books - Nanneri". chennailibrary.com. Retrieved 2014-07-28.
2. ↑  "Tamil Literature பரணிடப்பட்டது 2014-02-04 at the வந்தவழி இயந்திரம்". Lisindia.net. Retrieved 2014-07-28.
3. ↑  "Naan Ungal Thoni (download torrent) - TPB". Tpb-proxy.com. 2014-05-26. Retrieved 2014-07-28.
**நியோவாஸ்குலர் கிளக்கோமா**, (*Neovascular glaucoma*) என்பது இரண்டாம் வகை கண் அழுத்த நோய்களில் ஒன்றாகும். கண்ணின் கோணம் "புதிய இரத்த நாளங்களால்" மூடப்பட்டிருக்கும். எனவே "நியோவாஸ்குலர்" என்று பெயர். "கோணம்" என்பது உங்கள் கண்ணின் வண்ணப் பகுதியை உருவாக்கும் கருவிழிக்கும், கண்ணின் முன் பகுதியான கருவிழிப்படலத்திற்கும் இடையே உள்ள கோணமாகும். விழித்திரைக்குச் செல்லும் இரத்த ஓட்டம் குறைவாக உள்ள நபர்கள், இந்நோயால் பாதிக்கப்படும் அபாயம் உள்ளது. விழியின் கோணத்தில் புதிய அசாதாரணமான இரத்த நாளங்கள் உருவாகத் தொடங்கி, அதன் வடிகால் அடைபடும் போது நியோவாஸ்குலர் கிளக்கோமா ஏற்படுகிறது. இந்நிலையில் உள்ள நோயாளிகள் தங்கள் பார்வையை இழக்கும் அபாயம் உள்ளது.

சில நேரங்களில் குறிப்பாக கண்புரை அறுவைச் சிகிச்சை முடிந்த பிறகு இந்த நோய் தோன்ற வாய்ப்புள்ளது. கண்ணில் கட்டி இருந்தாலும் கண்ணீர் அழுத்தம் அதிகரிக்கும். நோயின் ஆரம்ப கட்டத்திலேயே மருத்துவரின் பரிந்துரையின் பேரில் லேசர் சிகிச்சை எடுத்துக் கொண்டால் கண்ணின் உள் விழி அழுத்தம் அதிகரிக்காமல் கட்டுப்படுத்தலாம்.

தடுப்பு முறைகள்
---------------

விழித்திரை நரம்பு அடைப்பு மற்றும் நீரிழிவு விழித்திரை நோய்கள் நியோவாஸ்குலர் கிளகோமாவின் பொதுவான அடிப்படைக் காரணங்கள் ஆகும். இந்த விழித்திரை நோய்களுக்கான ஆபத்து காரணிகளில் வயது, உயர் இரத்த அழுத்தம், நீரிழிவு மற்றும் இதய நோய் ஆகியவை அடங்கும். உண்மையில் சில வகையான நரம்பு அடைப்புகளுக்கு, உயர் கண் அழுத்த நோய்க்கு காரணி ஆகும். எனவே இரத்த அழுத்தம் மற்றும் நீரிழிவு நோயைக் கட்டுப்படுத்துவது மிகவும் முக்கியமானது. 65 வயது மற்றும் அதற்கு மேற்பட்ட அனைத்து நபர்களுக்கும், ஒவ்வொரு 1 முதல் 2 வருடங்களுக்கும் ஒரு விரிவான கண் பரிசோதனை செய்து கொள்ள வேண்டும். 

வடிகால் கோணத்தில் வளரும் புதிய இரத்த நாளங்கள் வடு மற்றும் குறுகலை ஏற்படுத்தலாம். இது இறுதியில் கோணத்தை முழுமையாக மூடுவதற்கு வழிவகுக்கும். இந்த செயல்முறையானது கண்ணில் உள்ள திரவம் வடிகால் அமைப்பை அணுக முடியாததால் கண் அழுத்தத்தை அதிகரிக்கிறது. நியோவாஸ்குலர் கிளௌகோமாவின் நிகழ்வுகளில், கண் அடிக்கடி சிவப்பு மற்றும் வலியுடன் இருக்கும். மேலும் பார்வைத் திறன் குறையும்.

அறிகுறிகள்
----------

நியோவாஸ்குலர் கிளகோமாவின் அறிகுறிகளில் கண் வலி, கண் சிவத்தல் மற்றும் பார்வைக் குறைபாடு ஆகியவை அடங்கும். இருப்பினும் நோயின் ஆரம்ப கட்டங்களில் எந்த அறிகுறிகளும் இல்லாமல் இருக்கலாம்.

சிகிச்சை முறைகள்
----------------

நியோவாஸ்குலர் கிளௌகோமாவின் சிகிச்சைக்கு மருந்துகள், லேசர் சிகிச்சை மற்றும் கண் அறுவை சிகிச்சைகள் மூலம் கண் அழுத்தத்தைக் குறைக்கலாம். இஸ்கிமிக் விழித்திரைக்கான சிகிச்சையில் விழித்திரை லேசர் (பான்-ரெட்டினல் ஃபோட்டோகோகுலேஷன்) பயன்படுத்தப்படுகிறது. இது விழித்திரையின் அசாதாரன இரத்த நரம்பு நாளத்தில் திரவ உற்பத்தியை (VEGF) குறைக்கிறது. உற்பத்தியைக் குறைக்கிறது மற்றும் அதற்கான எதிர்ப்பு மருந்துகளை கண்ணுக்குள் செலுத்தப்படுகிறது. இதனால் அசாதாரண இரத்த நாளங்கள் பின்வாங்கவும் அல்லது மறைந்துவிடும்.

மேற்கோள்கள்
-----------

1. ↑  Diagnosis and Treatment of Neovascular Glaucoma
2. ↑  Medical and Surgical Treatment of Neovascular Glaucoma
3. ↑  Vascular endothelial growth factor
**சார்ப்-இ-அஸ்ப் நடடிக்கை** (*Operation Zarb-e-Azb*, உருது : آپریشن ضربِ عضب‎) என்பது பாக்கித்தான் இராணுவத்தால் தீவிரவாதிகளுக்கு எதிராக நடத்தப்படும் இராணுவ நடவடிக்கை ஆகும். *ஸார்ப்-இ-அஸ்ப்* எனும் சொல்லுக்கு *துல்லியமாக வெட்டுதல்* (கூர்மையாக மற்றும் வெட்டுதல் - sharp and cutting) என்று பொருள். இந்நடவடிக்கையானது உஸ்பெக்கிஸ்தான் இஸ்லாமிய இயக்கம், அல் காயிதா, பாக்கித்தானின் டெகரிக்-இ-தாலிபான் மற்றும் பிற இஸ்லாமியத் தீவிரவாதக் குழுக்களுக்கு எதிராக பாக்கிஸ்தானின் வடமேற்குப் பகுதியில் நடக்கு இராணுவ நடவடிக்கையாகும்.

தாக்குதல்
---------

2014 ஆம் ஆண்டு ஜூன் மாதம் 15 ஆம் தியதி இந்த இராணுவ நடவடிக்கைகள் 2014 ஜின்னா பன்னாட்டு வானூர்தி நிலையத் தாக்குதலைத் தொடர்ந்து பதில் நடவடிக்கையாக பாக்கிஸ்தானின் வடக்கு வசீரிஸ்தான் பகுதி மற்றும் ஆப்கானிஸ்தானின் எல்லைப் பகுதியில் தொடங்கப்பட்டது. இந்நடவடிக்கை *பரந்த நடவடிக்கை* (comprehensive operation) எனவும் அழைக்கப்படுகிறது. இந்த இராணுவத் தாக்குதலின் நோக்கம் வடக்கு வசீரிஸ்தான் பகுதியில் ஒளிந்துள்ள உள்நாட்டு மற்றும் வெளி நாட்டுத் தீவிரவாதிகளை ஒழிப்பதாகும். பாக்கிஸ்தானிய இராணுவம் நடத்திய இராணுவத் தாக்குதலில் 2014 ஜூன் 16 காலை வரை 120 தீவிரவாதிகள் கொல்லப்பட்டனர். மேலும் 17 ஜூன் 2014 அன்று நடந்த விமானத் தாக்குதலில் 15 தீவிரவாதிகள் கொல்லப்பட்டனர். 17 ஜூன் 2014 அன்று இதுவரை மொத்தம் 187 தீவிரவாதிகள் கொல்லப்பட்டதாக அறிவிக்கப்பட்டுள்ளது.

வீரர்கள் பலி
------------

ஆப்கானிஸ்தான் எல்கைக்கு அருகேயான தாக்குதலில் பாக்கிஸ்தான் இராணுவத்தைச் சார்ந்த ஆறு வீரர்கள் பலியாகினர் மேலும் மூவர் காயமுற்றனர்.

இராணுவத் தளபதியின் பயண மாற்றம்
------------------------------

பாக்கிஸ்தான் இராணுவத் தளபதி *ரஹீல் ஷெரீஃப்* (Raheel Sharif) இலங்கை செல்வதாக திட்டமிடப்பட்டிருந்தது. ஆனால் வடக்கு வஸீரிஸ்தான் பகுதியில் *ஸார்ப்-இ-அஸ்ப் நடடிக்கை* மேற்கொள்ளப்படுவதால், இலங்கைக்கான தனது பயணத்தை ஒத்தி வைத்துள்ளார்.

எல்லை மூடல்
-----------

பாக்கிஸ்தானிய பிரதமர் நவாஸ் ஷெரீஃப் ஆப்கானியப் பிரதமர் ஹமீத் கர்சாயிடம் வடக்கு வஸீரிஸ்தான் தாக்குதலில் தீவிரவாதிகள் தப்பித்து ஆப்கானிஸ்தானுக்குள் பதுங்குவதைத் தவிர்க்கப் பாக்கிஸ்தான் மற்றும் ஆப்கானிஸ்தானுக்கு இடையேயான எல்லையை மூடக் கேட்டுக் கொண்டார்.

இடப்பெயர்வு
-----------

இராணுவத்தினர் பயங்கரவாதிகளைத் தாக்குவதற்காக பீரங்கிகள் மற்றும் இதர இராணுவ வாகனங்களையும், வீரர்களையும் தாலிபான்கள் அதிகம் உள்ள இடத்திற்குக் கொண்டு சென்றுள்ளனர். இத்தகைய சூழ்நிலையின் காரணமாக 30,000 அதிகமான மக்கள் வடக்கு வஸீரிஸ்தான் பகுதியின் *மிராலி* (Mirali) நகரிலிருந்து இடம் பெயர்ந்துள்ளனர். இந்த இராணுவ நடவடிக்கையின் காரணமாய் மொத்தம் 92,000 மக்கள் இடம் பெயர்ந்துள்ளனர்.பெரும்பாலானவர்கள் *கைபர்* பகுதியிலுள்ள *பான்னு* மாவட்டத்திற்கு (Bannu district) இடம்பெயர்ந்துள்ளனர்.

இதையும் பார்க்கவும்
-------------------

* 2014 ஜின்னா பன்னாட்டு வானூர்தி நிலையத் தாக்குதல்

மேற்கோள்கள்
-----------

1. ↑  Desk, Web (10 June 2014). "Operation Zarb-e-Azb updates: Potential terrorist bases cordoned off; surrender points established". *The Express Tribune*. 15 June 2014 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2014-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2014-06-16 அன்று பார்க்கப்பட்டது.
3. ↑
4. 1 2
5. 1 2
6. ↑
7. ↑
**ஆங்கிலேயக் கால்வாய்** (*English Channel*) அல்லது **ஆங்கிலக் கால்வாய்** அட்லாண்டிக் பெருங்கடலில் பெரிய பிரித்தானியாத் தீவையும் வடக்கு பிரான்சையும் பிரிக்கும் ஒரு நீரிணை ஆகும். அத்துடன் இது வட கடலை அட்லாண்டிக் கடலுடன் இணைக்கிறது. இது கிட்டத்தட்ட 562 கிமீ நீளமும் 240 கிமீ அதிகூடிய அகலமும் கொண்டது. டோவர் நீரிணையில் இதன் அகலம் 34 கிமீ ஆகும்.

புவியியல்
---------

ஆங்கிலக் கால்வாயின் வரைபடம்
இக்கால்வாய் வழியே பல தீவுகள் அமைந்திருக்கின்றன. அவற்றில் ஆங்கிலக் கடற்பரப்பில் வைட் தீவு (*Isle of Wight*), பிரான்ஸ் கடற்பரப்பில் கால்வாய் தீவுகள் ஆகியன முக்கியமானவை.

கால்வாய் சுரங்கம்
-----------------

ஆங்கிலக் கால்வாயை பலர் கால்வாய் சுரங்கத்தினூடாகக் கடக்கின்றனர். இச்சுரங்கத்துக்கான திட்டம் 19ம் நூற்றாண்டின் ஆரம்பத்திலேயே அமைக்கப்பட்டாலும் இது 1994 இலேயே நிறைவானது. இது ஐக்கிய இராச்சியத்தையும் பிரான்சையும் தொடருந்துப் போக்குவரத்து மூலம் இணைக்கிறது.

மேற்கோள்கள்
-----------

1. ↑  "English Channel". *The Columbia Encyclopedia*, 2004.

50°11′01″N 0°31′52″W﻿ / ﻿50.18361°N 0.53111°W﻿ / 50.18361; -0.53111
***அலிகேட்டர்*** 1980 ஆம் ஆண்டு வெளிவந்த அமெரிக்க திகில் திரைப்படமாகும். இப்படத்தை லூயிஸ் டீக் இயக்கினார் மற்றும் ஜான் சேல்ஸ் இப்படத்தின் திரைக்கதையை எழுதினார். இதில் ராபர்ட் ஃபோஸ்டர், ராபின் ரைக்கர் மற்றும் மைக்கேல் வி. காஸோ ஆகியோர் நடித்துள்ளனர். 

இந்த படம் அதன் நையாண்டி தனத்திற்க்காக விமர்சகர்களிடமிருந்து பாராட்டுக்களைப் பெற்றது. 1991 ஆம் ஆண்டில் *அலிகேட்டர் II: தி மியூட்டேஷன்* என்ற தலைப்பில் இரண்டாம் பாகம் வீடியோவாக வெளியிடப்பட்டது.  இப்படத்தை அடிப்படையாகக் கொண்ட ஒரு டேபில்டாப் விளையாட்டு 1980 இல் ஐடியல் டாய் நிறுவனத்தால் விநியோகிக்கப்பட்டது.

வரவேற்பு
--------

இப்படம் வெளியான காலத்திலும் அதற்குப் பின்னரும் நேர்மறையான விமர்சனங்களைப் பெற்றது. ராட்டன் டொமாட்டோஸில், இது 9 மதிப்புரைகளின் அடிப்படையில் சராசரியாக 5.3 / 10 மதிப்பீட்டைக் வழங்கியது.

வசூல்
-----

இப்படம் 1.5 மில்லியன் டாலர்கள் பட்ஜெட்டில் உருவாக்கப்பட்டது. இப்படம் திரையரங்குகளில் சராசரியான வசூலை மட்டுமே பெற்றது. ஒட்டுமொத்தமாக இப்படம் 6.46 மில்லியன் டாலர்கள் வசூலித்தது.

குறிப்புகள்
-----------

1. ↑  Wingrove, David (1985). *Science Fiction Film Source Book*. Harlow: Longman. பன்னாட்டுத் தரப்புத்தக எண்:0-582-89310-0.
2. ↑  "Alligator Game (1980)". *boardgamegeek.com*
3. ↑  "Alligator Game (1980) Found - ebay Purchaseof the Year" பரணிடப்பட்டது 2013-11-02 at the வந்தவழி இயந்திரம். *blog.mondotees.com*
4. ↑

வெளி இணைப்புகள்
---------------

* 
* இணையதள திரைப்பட தரவுத்தளத்தில் *Alligator*
* அழுகிய தக்காளிகளில் *அலிகேட்டர் (திரைப்படம்)*
* இணையதள திரைப்பட தரவுத்தளத்தில் *Alligator II: The Mutation*
* ஆல்மூவியில் *Alligator*
**திருக்கரவாசல் தியாகராஜசுவாமி கோயில்** தமிழ்நாட்டில் திருவாரூர் மாவட்டம், திருக்கரவாசல் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் கண்ணாயிரநாதர், கைலாசநாயகி சன்னதிகளும், விநாயகர் முருகன் நடராஜர் அம்பாள் உபசன்னதியும் உள்ளன. இங்குக் கோயில் குளம், கோயில் தேர், கோயில் கல்வெட்டு போன்றவை உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி வழிபாடு நடக்கிறது. வைகாசி மாதம் வைகாசி விசாகம் முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2 3  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**அலிபாபா** : அரேபிய நாட்டுப்புற கதைகளில் ஒன்றான 'அலிபாபாவும் 40 திருடர்களும்' வரும், ஒரு கதாபாத்திரம் ஆவார். இந்த கதை ஆயிரத்தொரு இரவுகள் என்னும் பதிப்புகளில் மிக பிரபலமான ஒன்றாகும். இந்த கதை பல முறை பல ஊடகங்கள் மூலமாக, குறிப்பாக குழந்தைகள் கதையாக சொல்லப்பட்டு வந்தது. **திறந்திடு சீசே** என்னும் பிரபலமான் தொடர், இந்த கதையில் வரும் திருடர்களின் குகையை திறக்கும் ரகசிய குகையாகும்.

அலிபாபாவின் அண்ணன் காஸிம்

வரலாறு
------

**ஆண்டனி காலண்ட்** என்பவர், 'அலிபாபா மற்றும் 40 திருடர்கள்' என்னும் கதையை, **ஆயிரத்தொரு இரவுகள்** என்னும் பதிப்பில், 18ம் நூற்றாண்டில் இணைத்தார். பிரஞ்சு நாட்டை சேர்ந்த இவர், மத்திய கிழக்கு நாடுகளிலுள்ள கலைகளில் தேர்ச்சிப் பெற்றவர். அங்கு செவிவழி கதை சொல்பவரான **அலெப்போ**விடம் கேட்டறிந்ததாக கூறப்படுகிறது.

கதையில் அலிபாபாவின் பயணம்
-------------------------

அலிபாபா ஒரு ஏழை விறகுவெட்டி. அவனுக்கு ஒரு அண்ணன் இருந்தான், பெயர் காஸிம். ஓரு நாள், அலிபாபா விறகுகளை வெட்டியப்பின் வீடு திரும்பும் போது, 40 கொள்ளையர்களின் ரகசிய குகை தெரிய வந்தது. அந்த குகையை திறக்கும் ரகசிய தொடரையும் அறிந்து கொண்டான். யாருமில்லாத தருணத்தில், அந்த குகைக்குள் சென்று, கொள்ளையடித்து பதுக்கப்பட்ட பொற்காசுகள் மற்றும் பொருள்களை எடுத்து தன் கழுதையில் கட்டிக்கொண்டு வீடு திரும்பினான்.

இந்த விஷயம் அவன் அண்ணன், காஸிமுக்கு தெரிய வந்தது. அவன் பேராசைக்காரன். தம்பியிடம் அந்த குகையிருக்கும் இடத்தையும், அந்த ரகசிய தொடரையும் பெற்றுக்கொண்டு குகைக்குள் இருக்கும் பொருட்களை எடுக்கச் சென்ற போது, திருடர்களிடம் மாட்டிக்கொண்டான். உயிரும் மாண்டான். வீடு திரும்பாத அண்ணனைத் தேடி, அலிபாபா அந்த குகைக்கு சென்று, உயிர் மாண்ட தன் அண்ணனின் உடலை எடுத்துக் கொண்டு வீடு திரும்பினான்.

இதை அறிந்த கொள்ளையரகளின் தலைவன், அலிபாபவை கொன்றுவிட முற்பட்டான். தன் வேலைக்காரி, **மார்கியானா**வின் உதவியால் அந்த கொள்ளையர்களின் சதியை முறியடித்தான். பின்னர், தன் மகனை மார்கியானாவுக்கு திருமணமும் செய்து வைத்தான்.

தழுவல்கள்
---------

### திரைப்படம்

* அலிபாபாவும் நாற்பது திருடர்களும் (1956 திரைப்படம்) - எம். ஜி. ஆர் நடித்தது
* அலிபாபாவும் நாற்பது திருடர்களும் (1941 திரைப்படம்) - கே. எஸ். மணி இயக்கத்தில், என். எஸ். கிருஷ்ணன், டி. ஏ. மதுரம் நடித்தது
**சிந்துப் பிரபந்தம்,** 13 ஆம் நூற்றாண்டில் தோன்றிய நூல்களில் ஒன்று. இந்த நூல் இப்போது கிடைக்கவில்லை. காஞ்சிபுரம் வரதராசப் பெருமாள் கோயில் கல்வெட்டு  ஒன்று இந்த நூலைக் குறிப்பிடுகிறது. திருவாழி பரப்பினான் கூத்தன்  என்பவன் இந்த நூலைப் பாடி, அதற்குப் பரிசாகப் பொத்தம்பி நாட்டு அரசனிடமிருந்து வள்ளுவப் பாக்கம் என்ற ஊரை முற்றுட்டாகப் பெற்றான் என்று அந்தக் கல்வெட்டு குறிப்பிடுகிறது. 

மதுராந்தகப் பொத்தம்பிச் சோழன் என்பவன் பவணந்தி முனிவரைப் பேணிய சீயகங்கன் என்பவனின் அம்மான்.  இவன் ‘திருவாழி பரப்பினான் சந்தி’ என்னும் பெயரில் திருநீர்மலை கோயிலுக்கு நிலம் வழங்கித் திருப்பணிகள் செய்தவன் என வேறு கல்வெட்டுகள் குறிப்பிடுகின்றன. எனவே இந்தச் சோழன் இந்த நூலுக்கு ஊரைப் பரிசாக வழங்கியவன் எனக் கொள்ளப்படுகிறது.

கருவிநூல்
---------

மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005

அடிக்குறிப்பு
-------------

1. ↑  கி.பி. 1237 இது மூன்றாம் இராசராசனின் 21 ஆம் ஆட்சியாண்டுக் கல்வெட்டு.
2. ↑  திருவாழி என்னும் சக்கரத்தைக் கையில் கொண்டுள்ள திருமாலின் புகழைப் பரப்பினான் என்பது இதன் பொருள்.
3. ↑  தாய்வழி மாமன்
**பாடலனார்** என்பவர் இலக்கண உரையாசிரியர் அல்லது இலக்கண ஆசிரியர். இவரது உரைப்பகுதி  யாப்பருங்கலம் நூலின் விருத்தியில் இது காட்டப்பட்டுள்ளது.  இது 32 வகையான உத்திகளைக் காட்டுக்கிறது.

இவர் காட்டும் உத்திகள்
----------------------

1. நுதலிப் புகுதல்
2. ஓத்துமுறை வைத்தல்
3. தொகுத்துக் காட்டல்
4. வகுத்துக் காட்டல்
5. முடிவிடம் கூறல்
6. முடித்துக் காட்டல்
7. தான் எடுத்து மொழிதல்
8. பிறன் கோள் கூறல்
9. சொல் பொருள் விரித்தல்
10. இரட்டுற மொழிதல்
11. ஏதுவின் முடித்தல்
12. எடுத்த மொழியின் எய்த வைத்தல்
13. இன்னது அல்லது இது என மொழிதல்
14. தன்னினம் முடித்தல்
15. எஞ்சிய சொல்லின் எய்தக் கூறல்
16. மாட்டு எறிந்து ஒழுகல்
17. பிறநூல் முடிந்தது தான் உடம்படுதல்
18. தன்குறி வழக்கம் மிக எடுத்துரைத்தல்
19. இறந்தது விலக்கல்
20. எதிரது போற்றல்
21. முன்மேற் கோடல்
22. பின்னது நிறுத்தல்
23. எடுத்துக் காட்டல்
24. முடிந்தது முடித்தல்
25. சொல்லின் முடிவின் அப்பொருள் முடித்தல்
26. தொடர்ச்சொல் புணர்த்தல்
27. யாப்புறுத்து அமைத்தல்
28. உரைத்தும் என்றல்
29. விகற்பத்து முடித்தல்
30. தொகுத்துடன் முடித்தல்
31. ஒருதலை துணிதல்
32. உய்த்து உணரவைத்தல்

பா வடிவில் உள்ளபடி
------------------

நுதலிப் புகுதல் ஓத்துமுறை வைத்தல்  

தொகுத்துக் காட்டல் வகுத்துக் காட்டல்   

முடிவிடம் கூறல் முடித்துக் காட்டல்   

தானெடுத்து மொழிதல் பிறன்கோட் கூறல்   

சொற்பொருள் விரித்தல் இரட்டுற மொழிதல்   

ஏதுவின் முடித்தல் எடுத்த மொழியின்  

எய்த வைத்தல் இன்னது அல்லது  

இது என மொழிதல் தன்னினம் முடித்தல்   

எஞ்சிய சொல்லின் எய்தக் கூறல்   

மாட்டெறிந்து ஒழுகல் பிறநூல் முடிந்தது   

தானுடம் படுதல் தன்குறி வழக்கம்   

மிகவெடுத் துரைத்தல் இறந்தது விலக்கல்   

எதிரது போற்றல் முன்மேற் கோடல்  

பின்னது நிறுத்தல் எடுத்துக் காட்டல்   

முடிந்தது முடித்தல் சொல்லின் முடிவின்  

அப்பொருள் முடித்தல் தொடர்ச்சொற் புணர்த்தல்   

யாப்புறுத் தமைத்தல் உரைத்தும் என்றல்   

விகற்பத்து முடித்தல் தொகுத்துடன் முடித்தல்  

ஒருதலை துணிதல் உய்த்துணர வைத்தல்

மேற்கோள்
--------

1. ↑  நூற்பா போன்று காணப்படுகிறது
2. ↑  அமிதசாகரனார் இயற்றிய யாப்பருங்கலம் - பழைய விருத்தி உரை - வித்துவான் மே. வீ. வேணுகோபாலப் பிள்ளை பதிப்பு - சென்னை அரசு அச்சகம் - 1960 - பக்கம் 331
3. ↑  என இவை பாடலனார் உரை
செய்யுள் இலக்கணத்தில் ‘சிந்தியல் வெண்பா’ என்பது மூன்று அடிகளை உடைய வெண்பாப் பாடல். கலம்பகம் என்னும் சிற்றிலக்கியத்தின் உறுப்பாக வரும் ‘சிந்து’ பாடல் ஒருவகை இசைப்பாடல். 

திருவாழி பரப்பினான் கூத்தன் என்னும் புலவர் பாடிய சிந்து நூல் பற்றிக் கல்வெட்டு குறிப்பிடுகிறது.

சிந்து இசைத்தமிழ்ப் பாடல்
-------------------------

சிந்து என்பது இசைத்தமிழ் பாகுபாடுகளில் ஒன்றாகும். அது ஐந்து இசை உறுப்புகளால் ஆன யாப்பு. எடுப்பு 1, தொடுப்பு 1, உறுப்பு 3 என்று 5 உறுப்புகளைக் கொண்டது ‘சிந்து’ பாடல். (அவை பல்லவி, அநுபல்லவி, மூன்று கண்ணிகள் அடங்கிய சரணம் ஆகும்.) 

காவடிச் சிந்து பல்லவியும் அநுபல்லவியும் இன்றிச் சரணங்களுக்குரிய கண்ணிகளை மாத்திரம் பெற்று வரும். அண்ணாமலை ரெட்டியார் காவடிச் சிந்து என்னும் சிற்றிலக்கியத்தில் பலராலும் போற்றப்படும் நூலாகும்.

### வள்ளலார்

வள்ளலார் சிந்து இசைப்பாடல்கள் பல பாடியுள்ளார். எடுத்துக்காட்டு: 

அருவே திருவே அறிவே செறிவே
அதுவே இதுவே அடியே முடியே
அந்தோ வந்தாள் எந்தாய் எந்தாய் அம்பல நம்பதி யே. 
1.
தம்குறுவம்பு மங்கநிரம்பு சங்கம்இயம்பும் நம்கொழுகொம்பு
சங்கரசம்பு சங்கரசம்பு சங்கரசம்பு சங்கரசம்பு.
2.
சந்தம்இயன்று அந்தணர்நன்று சந்ததம்நின்று வந்தனம்என்று
சந்திசெய்மன்று மந்திரம்ஒன்று சங்கரசம்பு சங்கரசம்பு. 
1.
போகம் சுகபோகம் சிவபோகம் அதுநித்தியம்
ஏகம் சிவம்ஏகம் சிவம்ஏகம் இதுசத்தியம்.
2.
நலமங்கலம் உறும்அம்பல நடனம்அது நடனம்
பலநன்கருள் சிவசங்கர படனம்அது படனம்.

கருவிநூல்
---------

* அண்ணாமலை ரெட்டியார் காவடிச்சிந்து

1. ↑  6 ஆம் திருமுறை 142-4
2. ↑  ஆறாம் திருமுறை 138
3. ↑  6 ஆம் திருமுறை 135
**திருக்கரசைப் புராணம்** இலங்கையின் திருக்கோணமலையில் மகாவலி கங்கைக் கரையில் அமைந்திருந்த அகத்தியத்தாபனம் என்னும் கரசைச் சிவன் கோயில் மீது பாடப்பட்ட தல புராணமாகும். இதன் நூலாசிரியர் பெயர் சரியாகத் தெரியவில்லை; ஆயினும் நூற் பெயரால் கரசைப் புலவர் எனப்படுகிறார்.

இப்புராணம் சூதமுனி அருளிச் செய்த வடமொழிப் புராணத்தினைத் தழுவிச் செய்யப்பட்டதாக இப்புராண வரலாறு கூறும் பகுதியிற் சொல்லப்பட்ட போதும் தழுவப்பட்ட முதனூலின் பெயர் குறிப்பிடப்படவில்லை. கடவுள் வாழ்த்து, குரு வணக்கம், புராண வரலாறு, அவையடக்கம் ஆகியன கொண்ட பாயிரப் பகுதியும் இலங்கைச் சருக்கம், கங்கைச் சருக்கம், தாபனச் சருக்கம், பூசைச் சருக்கம் ஆகிய நான்கு சருக்கங்களும் கொண்டதாக இந்நூல் அமைந்துள்ளது.

இந்நூலின் பதிப்புகள்
--------------------

* திருக்கரசைப் புராணம் சுன்னாகம் அ. குமாரசாமிப்புலவரின் பொழிப்புரையுடன் திருகோணமலை வே. அகிலேசபிள்ளையால் மயிலிட்டி அச்சியந்திரசாலையில் 1890 ஆனி மாதம் பதிப்பிக்கப்பட்டது.

* இதன் இரண்டாவது பதிப்பு திருகோணமலையில் 1952 சூலையில் அச்சிடப்பெற்றது.

* மூன்றாம் பதிப்பாக 1976 இல் கட்டைபறிச்சான் இந்து இளைஞர் மன்றம் வ. அ. இராசரத்தினம் அவர்களின் மேற்பார்வையில் வெளியிட்டது.
ஒரு நாடு நல்ல முறையில் தனது ஆட்சிப்பகுதிகளில் கட்டுபாட்டை நெறிப்படுத்த முடியாமல், மக்களுக்கு தகுந்த சேவைகளை வழங்க மூடியாமல், மனித உரிமைகளைப் பேண முடியாமல், வெளி நாடுகளுடன் ஊடாட முடியாமல் போனால் அதை **தவறிய நாடு** என்பர். ஊழல், குற்றச் செயல்கள் இந்த நாடுகளில் பெருகி காணப்படும். சட்டம், காவல், நிர்வாகம் போன்ற துறைகளூம் திறம்பட செயல்படா. மேலும், ஒரு நாடு தவறிவிட்டது என அறிவிப்பது, பொதுவாகச் சர்ச்சைக்கு உரியதாகும். இது குறிப்பிடத்தக்க பிரதேச அரசியல் விளைவுகளையும் ஏற்படுத்தக்கூடும்.

வரைவிலக்கணம்
------------

மக்ஸ் வெபர் என்பவரின் கருத்துப்படி, தனது எல்லைகளுக்குள் முறைவழியான (legitimacy) நேரடிப் பலத்தைப் பயன்படுத்துவதற்கான தனியுரிமையைத் தக்கவைத்திருக்கும் நாடு *வெற்றிபெற்றது* எனலாம். பகுதித் தலைவர்கள், தீவிரவாதிகள், பயங்கரவாதம் போன்றவற்றால் இவ்வாறான ஒரு நிலை இல்லாது இருக்குமாயின் அந் நாடு ஒரு நிச்சயமற்ற நிலைக்குத் தள்ளப்பட்டுத் தவறிய நாடு ஆகிறது. ஒரு அரசு, "பலத்தைப் பயன்படுத்துவதற்கான முறைவழித் தனியுரிமையை" தக்கவைத்துள்ளதா என்பதைத் தீர்மானிப்பது கடினமாக இருப்பதால், ஒரு நாடு தவறிவிட்டது என்பதைத் துல்லியமாகக் கூறுவதற்கான நிலை தெளிவானதாக இல்லை. இப் பிரச்சினை *முறைவழி* என்றால் என்ன என்பது குறித்ததும் ஆகும். முறைவழி என்று குறிப்பிடும்போது வெபர் எதனைக் கருதினார் என்பதைப் புரிந்துகொண்டால் இது குறித்த பிரச்சினையைத் தீர்க்கலாம். நேரடிப் பலத்தைப் பயன்படுத்துவதற்கான வளங்களை அரசு மட்டுமே கொண்டிருக்கும் என்பது அவரது தெளிவான விளக்கம். இதன்படி, தனியுரிமையைப் பெற்றுக்கொள்வதற்கு ஒரு நாட்டுக்கு முறைவழியுரிமை தேவயில்லை, ஆனால் அத் தனியுரிமையைப் பயன்படுத்த விரும்பினால் அதற்கு முறைவழியுரிமை தேவைப்படும். உயர்ந்த குற்ற வீதம், அளவு கடந்த அரசியல் ஊழல்கள், விரிவான முறைசாராச் சந்தை, வலுவற்ற நீதித்துறை, அரசியலில் படைத்துறைத் தலையீடு, மரபுவழித் தலைமைகள் தம் பகுதிகளில் அரசிலும் கூடிய செல்வாக்கைச் செலுத்தக்கூடிய பண்பாட்டு நிலை போன்ற பல பிற காரணிகளினால், அரசு சட்டத்தைப் பாதுகாப்பதில் தனது பலத்தைச் சீராகப் பயன்படுத்த முடியாமல் வலுவிழந்திருக்கும் நிலையில் இருக்கும் நாட்டையும் தவறிய நாடு எனலாம்.

தவறிய நாடுகள் சுட்டெண்
----------------------

Failed States according to *Foreign Policy*, 2005-2007  

|  |  |
| --- | --- |
|   Alert   Warning   No Information / Dependent Territory |   Moderate   Sustainable  |

அமெரிக்காவின் சிந்தனையாளர் குழுவொன்றான அமைதிக்கான நிதியம் என்பதும், *ஃபாரின் பாலிசி* (Foreign Policy) என்னும் சஞ்சிகை வெளியீட்டாளரும் இணைந்து, 2005 ஆம் ஆண்டிலிருந்து ஒவ்வொரு ஆண்டும், தவறிய நாடுகள் சுட்டெண் பட்டியலை வெளியிட்டு வருகின்றனர். இதன் கீழ், ஐக்கிய நாடுகள் அவையில் உறுப்புரிமை கொண்ட இறைமையுள்ள நாடுகள் மட்டுமே மதிப்பீடு செய்யப்படுகின்றன. பல ஆட்சிப்பகுதிகள், அவற்றின் அரசியல் நிலையும், ஐநா உறுப்புரிமையும் அனைத்துலகச் சட்டங்களின் மூலம் உறுதி செய்யப்படும் வரை, இப் பட்டியலில் சேர்க்கப்படாமல் உள்ளன. தாய்வான், பாலஸ்தீனப் பகுதிகள், வடக்கு சைப்பிரஸ், கொசோவோ, மேற்கு சகாரா என்பன இத்தகையவை ஆகும்.

தரநிலைகள் 12 சுட்டிகள் தொடர்பில் நாடுகள் பெற்ற மொத்தப் புள்ளிகளின் அடிப்படையில் தீர்மானிக்கப்படுகின்றன. ஒவ்வொரு சுட்டிக்கும் 0 தொடக்கம் 10 வரை புள்ளிகள் வழங்கப்படுகின்றன. இதில் 0 மிகக் கூடிய உறுதிப்பாட்டையும், 10 மிகக் குறைந்த உறுதிப்பாட்டையும் குறிக்கின்றன.

தவறிய நாடுகள் சுட்டெண் அடிப்படையில் நாடுகளின் பட்டியல்
------------------------------------------------------

பாக்க: தவறிய நாடுகள் சுட்டெண் அடிப்படையில் நாடுகளின் பட்டியல் (குறிப்பு இது 2007 க்கான தரவுகள்)
19 ஆம் நூற்றாண்டைச் சேர்ந்த "தத்வநீதி" என்னும் நூலில் காணப்படும் ஏரம்ப கணபதியின் உருவப்படம்.
தேவியுடன் ஏரம்ப கணபதி, 18 ஆம் நூற்றாண்டு, நேபாளம்.
**ஏரம்ப கணபதி** விநாயகரின் முப்பத்து இரண்டு திருவுருவங்களில் 11வது திருவுருவம் ஆகும். இது இந்துக் கடவுளான விநாயகரின் ஐந்து முகங்களைக் கொண்ட வடிவம். நேபாளத்தில் இவ்வடிவம் மிகவும் புகழ் பெற்றது. விநாயகக் கடவுளுக்கான தாந்திரிய வழிபாட்டு முறையில் இவ்வடிவம் முக்கியமானது. விநாயகரின் 32 வடிவங்களுள் மிகவும் புகழ் பெற்றவற்றுள் இதுவும் ஒன்று.

பெயர்
-----

பிரம்ம வைவர்த்த புராணம், ஏரம்ப (ஹேரம்ப) என்னும் சமசுக்கிருதச் சொல்லின் பொருளை விளக்குகிறது. இதன்படி "ஹே" என்பது "உதவியற்றதன்மை" அல்லது "இயலாமை" என்பதைக் குறிக்கும். "ரம்ப" என்பது "பாதுகாத்தல்" என்னும் பொருள் உடையது. இதனால் "ஹேரம்ப" என்பது "இயலாதவர்களைப் பாதுகாப்பவர்" அல்லது "உதவியற்றவர்களைப் பாதுகாப்பவர்" என்று பொருள்படும். "ஹேரம்ப" என்பது தமிழ் மரபுக்கு ஏற்ப "ஏரம்ப" ஆகிறது.

ஏரம்ப கணபதி (ஹேரம்ப கணபதி) என்னும் பெயர் பல்வேறு புராணங்களில் காணப்படுகின்றது. 'முத்கல புராணத்தில்' விநாயகரின் 32 வடிவங்களுள் ஒன்றாக இப்பெயர் வருகிறது. வாராணாசிப் பகுதியில் உள்ள 56 விநாயகர்களில் ஒன்றாக இப்பெயரைக் கந்த புராணம் குறிப்பிடுகிறது. பிரம்ம வைவர்த்த புராணம், பத்ம புராணம், சிந்தியாகமம் ஆகியவற்றில் உள்ள விநாயகரின் பெயர்களுள் ஒன்றாக இப்பெயரும் உள்ளது. கணேச புராணத்திலும் விநாயகருக்கான அடைமொழிகளுள் ஒன்றாக இதுவும் காணப்படுகிறது.

திருவுருவ அமைப்பு
-----------------

பசுமை கலந்த கருமை நிறமும் ஐந்து முகங்களும் உடையவர். அபயம், வரதம் ஆகிய கைகளையும், ஏனைய கரங்களில் பாசம், தந்தம், அட்சமாலை, மாலை, பரசு, சம்மட்டி, மோதகம், பழம் இவற்றைத் தாங்கி சிங்கவாகனத்தில் அமர்ந்து இருக்கிறார்.

குறிப்புகள்
-----------

1. ↑  Royina Grewal (2009). *Book of Ganesha*. Penguin Books Limited. பக். 67–8. பன்னாட்டுத் தரப்புத்தக எண்:978-93-5118-091-3.
2. ↑  Rao, T.A. Gopinatha (1916). *Elements of Hindu Iconography*. **1: Part I**. Madras: Law Printing House. பக். 46–7, 57, 65.
3. ↑  Grimes, John A. (1995), *Ganapati: Song of the Self*, SUNY Series in Religious Studies, Albany: State University of New York Press, pp. 52–59, ISBN 0-7914-2440-5
4. ↑  Greg Bailey (2008). *Gaṇeśapurāṇa: Krīḍākhaṇḍa*. Otto Harrassowitz Verlag. பக். 656. பன்னாட்டுத் தரப்புத்தக எண்:978-3-447-05472-0.
தவலாகிரி மண்டலத்தின் மாவட்டங்கள்
 8,167 மீட்டர் உயரம் கொண்ட தவளகிரி மலைத்தொடர்
**தவளகிரி மண்டலம்** (Dhaulagiri Zone) (நேபாளி: धौलागिरी अञ्चलAbout this soundகேட்க (உதவி·தகவல்)) தெற்காசியாவின் நேபாள நாட்டின் பதினான்கு மண்டலங்களில் ஒன்றாகும். இம்மண்டலம் மேற்கு வளர்ச்சி பிராந்தியத்தில் உள்ளது. இம்மண்டலத்தின் நிர்வாகத் தலைமையிடம் பாகலுங் நகரத்தில் உள்ளது. இம்மண்டலம் நான்கு மாவட்டங்களைக் கொண்டுள்ளது. 

இம்மண்டலத்தில் 8,167 மீட்டர் உயரம் கொண்ட தவளகிரி கொடுமுடி சிறந்த சுற்றுலாத் தலமாகும். இந்துக்களில் புனித தலமான முக்திநாத் கோயில் இம்மண்டலத்தின் அமைந்துள்ளது. மலையேற்ற வீரர்களுக்கு முஸ்தாங் நகரம் சிறப்பிடமாக உள்ளது.

### நிர்வாகப் பகுதிகள்

தவளகிரி மண்டலத்தின் மலைபாங்கான குன்றுப் பகுதிகளில் பாகலுங் மாவட்டம்,  மியாக்தி மற்றும் பர்பத் மாவட்டங்களும், இமயமலைப் பகுதிகளில் முஸ்தாங் மாவட்டமும் அமைந்துள்ளது.

மக்கள் தொகையியல்
----------------

2011-ஆம் ஆண்டின் மக்கள் தொகை கணக்கெடுப்பின் படி, தவளகிரி மண்டலத்தின் மொத்த மக்கள் தொகை 5,42,296 ஆகும்.  இம்மண்டலத்தில் இந்து சமயம் மற்றும் பௌத்த சமயங்களை மக்கள் பின்பற்றுகின்றனர். புன், தாபா, ராணா, மகர், செத்திரி, பிராமணர், நேவார் மக்கள், குரூங் மற்றும் தகாளி இன மக்கள் வாழ்கின்றனர்.
இம்மண்டலத்தில் ஆப்பிள், மார்பா எனும் மதுபானம் அதிகம் உற்பத்தி செய்யப்படுகிறது.

புவியியல் மற்றும் தட்ப வெப்பம்
------------------------------

### புவியியல்

இம்மண்டலம் மலைபாங்கான குன்றுப் பகுதிகளையும், வடக்கே இமயமலை]]ப் பகுதிகளையும் கொண்டுள்ளது. தவளகிரி மண்டலத்தின் வடக்கில் சீனாவின் திபெத் தன்னாட்சிப் பகுதி எல்லையாக உள்ளது.

### தட்ப வெப்பம்

இம்மண்டலம் கடல் மட்டத்திலிருந்து முன்னூறு மீட்டர் உயரம் முதல் 5,000 மீட்டர் உயரம் வரை பரவியுள்ளது. எனவே இம்மாவட்டத்தின் தட்ப வெப்பம் மிதமான காலநிலை, மான்ட்டேன் #ஆல்ப்ஸ் மலை காலநிலை, துருவப் பகுதி காலநிலை, வெண்பனி படர்ந்த பகுதிகள், டிரான்ஸ் இமயமலை காலநிலை என ஐந்து நிலைகளில் காணப்படுகிறது.

இதனையும் காண்க
--------------

* நேபாளத்தின் வளர்ச்சி பிராந்தியங்கள்
* நேபாளத்தின் மண்டலங்கள்
* நேபாள மாநிலங்கள்
* முக்திநாத்

மேற்கோள்கள்
-----------

1. ↑  DHAULĀGĪRĪ (Zone)
2. ↑  
*The Map of Potential Vegetation of Nepal - a forestry/agroecological/biodiversity classification system* (PDF), Forest & Landscape Development and Environment Series 2-2005 and CFC-TIS Document Series No.110. 2005, ISBN 87-7903-210-9, Nov 22, 2013 அன்று பார்க்கப்பட்டது horizontal tab character in `|series=` at position 89 (உதவி)
பொதுவாக விட்ருவியஸ் என்று அழைக்கப்படும் **மார்க்கசு விட்ருவியசு பொல்லியோ** (Marcus Vitruvius Pollio), ஒரு ரோமானிய எழுத்தாளரும், கட்டிடக்கலைஞரும், பொறியியலாளருமாவார். இவர் கி.மு முதலாவது நூற்றாண்டளவில் வாழ்ந்தவர். ஆரம்பத்தில் ரோமானியச் சக்கரவர்த்தியான சூலியசு சீசருக்குக் கீழும், பின்னர் முதலாம் அகட்டசுக்குக் கீழும் பொறியியலாளராகப் பணியாற்றினார். பணியிலிருந்து இளைப்பாறிய பின் 10 தொகுதிகளைக் கொண்ட கட்டிடக்கலை பற்றிய தனது நூலை எழுதினார். இதுவே இன்று கிடைக்கக் கூடிய காலத்தால் முற்பட்ட கட்டிடக்கலை நூலாகக் கருதப்படுகிறது.

அன்றைய **ஆர்க்கிடெக்சர்** (கட்டிடக்கலை என்பது இன்றைய பொருள்) என்ற துறையினுள், கட்டிடக்கலை, நகர அமைப்பு, நிலத்தோற்ற அமைப்பு (Landscape), துறைமுகங்கள், கடிகாரம், நீர்காவி அமைப்புகள் (Aquaducts), பம்பிகள், இயந்திரங்கள் எனப் பலவகையான விடயங்களும் அடங்கியிருந்ததனாற் போலும், இவர் எழுதிய புத்தகம் மேற்படி எல்லா விடயங்களையும் எடுத்தாள்கிறது.இவற்றைவிட இசை, மருத்துவம் போன்ற விடயங்கள் பற்றியும் இப்புத்தகத்தில் குறிப்புகள் உள்ளன.

இவர் ஒரு புகழ் பெற்ற கட்டிடக்கலைஞராகவும், அவர்காலத்தின் அறிவுத்துறைகளிலும், தொழில்நுட்பத்திலும், பரந்த புலமையுள்ளவராகவும் போற்றப்படுகின்ற அதேவேளை, இவர் தன் காலத்துக்கு முந்தியகாலத்து விடயங்கள் பற்றியே சிலாகித்து எழுதியுள்ளாரென்றும், பழமைவாதியாக விளங்கினாரென்றும் இவரைக் குற்றம் சாட்டுபவர்களும் உள்ளனர். மனித சமுதாயத்துக்குப் புதிதாக எதையும் இவர் வழங்கவில்லை என்றும் இவர்கள் கூறுகிறார்கள்.

வெளியிணைப்புகள்
---------------

* *The Ten Books on Architecture* இலத்தீன் மூலமும், ஆங்கில மொழிபெயர்ப்பும்.
* *The Ten Books on Architecture* பர்சியஸ் கிளாசிக் சேமிப்பு (Perseus Classics Collection) தளத்திலிருந்து. இலத்தீன் மற்றும் ஆங்கில உரைகள். படிமங்கள். இலத்தீன் பகுதிக்கு அகராதி இணைப்புகள் உண்டு.
* இலத்தீன் உரை, பதிப்பு 2
**தவளைகள்** நிலநீர் வாழிகள் வகுப்பைச் சேர்ந்த ஒரு வரிசையாகும். இவ்வரிசை அறிவியல் வகைப்பாட்டில் "வாலில்லா" என்று பொருள்படும் அனுரா (*Anura*) என்றழைக்கப்படுகிறது. முழுவளர்ச்சி அடந்த தவளைகளுக்கு நீண்ட பின்னங்கால்களும், திரண்டு உருண்ட உடலும், விரல்களுக்கு இடையே சதை இணைப்புள்ள கொய்யடி என்னும் பாதங்களும், புறத்தே பிதுங்கி இருக்கும் கண் முழிகளும் கொண்ட வாலில்லா ஓர் இருவாழ்வி விலங்கு. சிறு குட்டைகளிலும், குளங்களிலும் காணப்படுவன. தென் அமெரிக்காவைச் சேர்ந்த சில தவளைகள் மிகுந்த நஞ்சு உடையதாகவும் உள்ளன. சில வகைத் தவளைகள் கூடுகட்டும் திறன் பெற்றுள்ளன. அண்மையில் தென்னிந்தியாவில் கூடு கட்டும் அரியவகைத் தவளை ஒன்று கண்டுபிடிக்கப்பட்டுள்ளது.

கண்களுக்கு அருகே நஞ்சுச் சுரபிகள் உள்ள நச்சுத்தவளை. தென் அமெரிக்காவில் வாழ்கின்றது
தவளைகள் வெப்ப வலயப் பகுதி முதல் ஆர்க்டிக்கின் கீழ்ப்பகுதி வரையான உலகின் பல்வேறு சூழற்பகுதிகளிலும் உள்ளன. எனினும் இவற்றின் பல்வேறு இனங்கள் மழைக்காடுகளிலேயே மிகுந்து உள்ளன. 6,300 க்கும் மேலான தவளை இனங்கள் பதிவு செய்யப்பட்டுள்ளன. இது இருவாழ்வி இனங்களின் மொத்த எண்ணிக்கையில் 88% ஆகும்.

இவை சூழலோடு ஒன்றித் தெரியும் பழுப்பு, பச்சை வண்ணங்களிலும் எடுப்பான மஞ்சள், சிவப்பு வண்ணங்களிலும் உள்ளன. வளர்ந்த தவளைகள் நன்னீரிலும் வறண்ட நிலத்திலும் வாழ்கிறது. எனினும் சில தவளையினங்கள் மரத்திலும் தரைக்கடியிலும் வாழத் தகவமைத்துக் கொண்டுள்ளன.

தவளைகள் நீரில் முட்டையிடுகின்றன. வளர்ந்த பெண் தவளையானது ஒரு சமயத்தில் இரண்டில் இருந்து 50,000 முட்டை வரை இடும். முட்டை பொரிந்து தலைப்பிரட்டை உருவாகிறது. பின்னர் அது வளர்ந்து தவளையாக உருப்பெறுகிறது. வளர்ந்த தவளைகள் பொதுவாக ஊனுண்ணிகளாகும். எனினும் தாவரங்களையும் உண்ணும் சில அனைத்துண்ணித் தவளைகளும் உள்ளன. தவளைகள் பலவகையான ஒலிகளை, குறிப்பாக இனப்பெருக்க காலத்தில் எழுப்புகின்றன.

காட்சியகம்
----------

* 
* 
* 
*

மேற்கோள்கள்
-----------

1. ↑
2. ↑  "LiveScince". *www.livescience.com*. 29 April 2020 அன்று பார்க்கப்பட்டது.

புற இணைப்புகள்
--------------

* 137 ஆண்டுகளுக்குப் பிறகு இந்தியாவில் மீண்டும் கண்டுபிடிக்கப்பட்ட மரத் தவளை
* கட்டை விரல் நகத்தின் அளவில் சிறிய தவளைகள்: தமிழகத்தில் புதிய கண்டுபிடிப்பு
* In pictures: Seven new species of night frogs discovered in the Western Ghats
ககனகிரி அல்லது பெரியமலை.
**ககனகிரி** அல்லது **பெரியமலை** (Gaganagarh அல்லது periyamalai) என்பது கிருட்டிணகிரி மாவட்டம், காவேரிபட்டணத்திலிருந்து 8 கி.மீ தொலைவிலிருக்கும் வேலம்பட்டி என்னும் ஊரிலிருந்து வடக்கே அமைந்துள்ள மலைக் கோட்டையாகும். கிருட்டிணகிரி, தருமபுரி மாவட்டங்களில் உள்ள பாராமகால் என்றழைக்கப்படும் பன்னிரண்டு கோட்டைகளில் இது உயரமானதாகும். இம்மலைக்கோட்டை 3435 அடி உயரமுடையது. மலையின் உச்சியில் கோட்டை அரண்களும், இடிபாடுகளுடைய பல கட்டடங்களும், சுனைகளும் உள்ளன. இந்த மலையில் இயறைகையான பல சுனைகளும் குளங்களும் உள்ளன. 

மலை உச்சியில் வெங்கடரமண சுவாமி கோயில் உள்ளது. கோயிலில் பெருமாள் திருமகள், மண்கமளுடன் வடதிசை நோக்கி காட்சியளிக்கிறார். பெரிய மலையின் நடுவில் இரண்டு தீர்த்தங்களும், திம்மராய சுவாமி, இராமர், இலட்சுமி நாராயண சுவாமி, அரங்கநாதர், இலட்சுமி தேவி, முருகன் போன்றோரின் கோயில்கள் உள்ளன. அரங்கன் கோயிலைத் தொட்டாற்போல் வற்றாத தீர்த்தம் சிங்கத்தின் வாயின் வழியாக விழுகிறது. மலையின் உச்சிமுதல் அடிவரை ஐந்து குளங்கள் உள்ளன.

இம்மலையில் உள்ள பெருமாளை இப்பகுதி மக்கள் பலரும் குலதெய்வமாக வழிபடுகின்றனர். புரட்டாசி மாத சனிக்கிழமைகளில் மக்கள் விரதமிருந்து பெருமாளை வழிபடுவர். புரட்டாசி சினிக்கிழமைகளில் இக்கோயிலில் குழந்தைகள் முதல் பொியவா்கள் வரை தலை முடியை காணிக்கையாக அளித்தும், உண்டியலில் காணி்க்கை இட்டும் வழிபடுகின்றனர். மலை அடிவாரத்தில் அனுமந்தராய சுவாமி கோயில் உள்ளது.

மேற்கோள்கள்
-----------

1. ↑  தகடூர் வரலாறும் பண்பாடும், இரா.இராமகிருட்டிணன்.பக் 306
2. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 106-108.

| * பா
* உ
* தொ
தமிழகக் கோட்டைகள் |
| --- |
| 
அதியமான் கோட்டை  **·** 
அறந்தாங்கிக் கோட்டை  **·** 
ஆத்தூர்க் கோட்டை  **·** 
ஆலம்பரை கோட்டை  **·** 
ஆரணி கோட்டை  **·** 
இரஞ்சன்குடிகோட்டை  **·** 
இரணியல் அரண்மனை  **·** 
ஈரோடு கோட்டை  **·** 
உடையார்பாளையம் கோட்டை  **·** 
உதயகிரிக் கோட்டை  **·** 
ஓடாநிலைக் கோட்டை  **·** 
கிருட்ணகிரிக் கோட்டை  **·** 
தஞ்சாவூர் கோட்டை  **·** 
திருமயம் மலைக்கோட்டை  **·** 
திண்டுக்கல் மலைக்கோட்டை  **·** 
திருச்சி மலைக் கோட்டை  **·** 
சங்ககிரி மலைக்கோட்டை  **·** 
செஞ்சி மலைக்கோட்டை  **·** 
பத்மனாபபுரம் கோட்டை  **·** 
பாஞ்சாலக்குறிச்சி கோட்டை  **·** 
புனித டேவிட் கோட்டை  **·** 
புனித ஜார்ஜ் கோட்டை  **·** 
மருந்துக்கோட்டை  **·** 
மையக்கோட்டை  **·** 
வட்டக் கோட்டை  **·** 
வந்தவாசிக் கோட்டை  **·** 
வேலூர்க் கோட்டை  **·** 
நாமக்கல் கோட்டை  **·** 
சிவகங்கை கோட்டை  **·** 
இராயக்கோட்டை  **·** 
ஒசூர் கோட்டை  **·** 
ஜெகதேவி கோட்டை  **·** 
 |
தவழும் சேவல்; சிறிய கால்களுடன்
 பாண்டம் க்ரூபர் குஞ்சுகள் மற்றும் முட்டை: இடது, நீண்ட கால் குஞ்சு; வலது, குறுகிய கால் குஞ்சு (திபியா நீளம் ஆரஞ்சு நிறத்தில் குறிக்கப்பட்டுள்ளது)
**தவழும் கோழிகள்** (*Creeper chickens*) என்பன அசாதாரணமாகக் குறுகிய கால்களைக் கொண்ட கோழியினமாகும். இதனால் இவற்றால் தரையில் சில சென்டிமீட்டர் தூரம் மட்டுமே நகர முடியும். காண்டிரோடிஸ்ட்ரோபி எனப்படும் இந்நிலையானது மந்தமான ஆபத்தான அல்லீல், *சி.பி.* யால் ஏற்படுகிறது. பல கோழியினங்களில் சிறப்பியல்புகள் காணப்படுகின்றன. அவை, ஜப்பானின் சாபோ மற்றும் ஜிட்டோக்கு இனங்கள், பிரான்சின் கோர்ட்-பட்டேஸ், ஜெர்மனியின் க்ரூப்பர், டென்மார்க்கின் லுட்டேஹான்ஸ் மற்றும் ஸ்காட்ஸ் டம்பி.

தவழும் மரபணு
------------

தவழும் மரபணு *சிபி* என்பது 1925ஆம் ஆண்டு கட்லர் என்பவரால் விவரிக்கப்பட்டது. மேலும் 1930ஆம் ஆண்டில் லேண்டவுர் மற்றும் டன் ஆகியோரால் உறுதிப்படுத்தப்பட்டது. *சிபி* எனும் அடையாளம் 1933ஆம் ஆண்டில் ஹட் அவர்களால் ஒதுக்கப்பட்டது. 1942ல் சாபோவில் உள்ளது லாண்டராலும் 1972ல் ஜிட்டோகோகோவில் சிபுயாவாலும் உறுதிப்படுத்தப்படது.[]

மேற்கோள்கள்
-----------

1. ↑  F.B. Hutt (1949). *Genetics of the Fowl*. New York: McGraw-Hill Book Company.
2. ↑  Janet Vorwald Dohner (2001). *The Encyclopedia of Historic and Endangered Livestock and Poultry Breeds*. New Haven, Connecticut; London: Yale University Press. ISBN 0300088809.
3. ↑  Scots Dumpy / United Kingdom (Chicken). Domestic Animal Diversity Information System of the Food and Agriculture Organization of the United Nations. Accessed December 2019.
**தாரா தேவி** (Tara Devi ) 15 சனவரி 1945 - 23 சனவரி 2006) ஒரு நேபாள பாடகராவார். இவர் "நேபாளத்தின் நைட்டிங்கேல்" என்று அழைக்கப்படுகிறார்.  இவர் தனது வாழ்நாளில் 4,000 பாடல்களை  பதிவு செய்துள்ளார். இவரது இசையின் பெரும்பகுதி தேசபக்தி மற்றும் அன்பின் கருப்பொருள்களைச் சுற்றி வந்தது.

ஆரம்ப கால வாழ்க்கை
------------------

இவர் நேபாளத்தின் காத்மாண்டுவில் இந்திரா சோக் என்ற பகுதியில்1945 இல் பிறந்தார். இவர் ஏழு வயதில் பாட ஆரம்பித்தார். "சங்கூரி வாரி நிஹோ தியோ தாரா பானி" என்பது இவரது பிரபலமான பாடல்களில் ஒன்றாகும்.

தாரா தேவி 1945 இல் காத்மாண்டுவில் கிருஷ்ண பகதூர் என்பவருக்கும், இராதா தேவிக்கு தோல் குமாரி கார்கி என்ற பெயரில் பிறந்தார். இவருக்கு 5 வயதாக இருந்தபோது, நேபாள வானொலிக்குச் சென்று பாடும் வாய்ப்பு கிடைத்தது. இவர் தனது பாடலால் அனைவரையும் மிகவும் ஈர்த்தார். வானொலியில் குழந்தைகள் நிகழ்ச்சிகளுக்காக பாடுவதில் இவர் முதன்மையாக ஈடுபட்டார். இவர், படிப்போடு சேர்ந்து தனது இசை வாழ்க்கையையும் தொடர முடிந்தது. இவர் இசையில் இளங்கலை முடித்தார்.

தனது தொழில் வாழ்க்கையின் தொடக்கத்தில், இவர் நேபாள வானொலியில் பாடியதற்க்காக ரூ.5 ஊதியமாக பெற்றார். இது இறுதியில் ரூ. 100 க்கு வந்தது. இவர் தனது பாடும் வாழ்க்கையில் மிகவும் திருப்தி அடைந்தார். மேலும், நேபாள வானொலியில் ஒரு கரிதாராக நியமிக்கப்பட்டார். பின்னர் நேபாள வானொலிக்கான 30 ஆண்டுகால உறுதிப்பாட்டின் போது செயலாளராக பதவி உயர்வு பெற்றார்.

தாரா தேவி "நேபாளத்தின் நைட்டிங்கேல்" என்று பிரபலமாக அழைக்கப்படுகிறார். பிரார்த்தனை பாடல்கள் முதல் நேபாளி நாட்டுப்புற பாடல்கள் வரை பரவலான வகைகளின் பாடல்களை இவர் பதிவு செய்துள்ளார். அவற்றில் பெரும்பாலானவை நேபாளத்தில் பாரம்பரிய பாடல்களாக கருதப்படுகின்றன. நேபாளத்தில் கிட்டத்தட்ட ஒவ்வொரு பெண் பாடகியும் இவரால் ஏதோ ஒரு வகையில் பெரிதும் ஈர்க்கப்படுகிறார். இவரது பிரபலமான பாடல்களில் சில; 'உக்காலி ஓராலி ஹரு மா', 'பூல் கோ துங்கா', 'நிர்தோஷ் மேரோ பச்சயோ.

திருமணம்
--------

இவர் 1966 ஆம் ஆண்டில் சிவா பகதூர் சிரேஸ்தா என்ற விமான ஓட்டியை திருமணம் செய்து கொண்டார். இரத்த புற்றுநோயால் தனது 25 வயது மகனை இழந்த பின்னர், தாரா தேவி தனது வாழ்க்கையின் பிற்பகுதியில், கடினமான காலங்களைத் தாங்கினார். விரைவில், இவரது கணவரும் ஒரு விமான விபத்தில் இறந்தார். இந்த சோகத்திலிருந்து இவரால் மீள முடியவில்லை. இவரது உடல்நிலை மோசமடையத் தொடங்கியது. பின்னர் நடுக்குவாதம் நோயால் பாதிக்கப்பட்டார். இது அவரது பாடும் வாழ்க்கையை நிறுத்தியது. 21 ஜனவரி 2006 அன்று, அவர் தனது 60 வயதில் மரணம் அடைந்தார். இவரது கடைசி இசை வெளியீடான "அஃபந்தா கோ மன்மா", அவரது கடைசி நான்கு பாடல்களைக் கொண்டுள்ளது. இவருக்கு ஒரு மகனும், ஒரு மகளும் உள்ளனர்.

விருதுகள்
---------

நான்கு தசாப்தங்களுக்கும் மேலாக பாடுவதில் சிறந்து விளங்கிய இவர், நேபாளி மொழியை உள்நாட்டிலும் வெளிநாட்டிலும் தனது மெல்லிசைகளின் மூலம் பிரபலப்படுத்தி நேபாளி இலக்கிய வளர்ச்சியில் குறிப்பிடத்தக்க பங்களிப்பை வழங்கினார். 

* கோர்கா தட்சிணா பாஹுவின் ஆணை முதல் வகுப்பு உறுப்பினர்.
* மகேந்திர-இரத்னா விருது.
* இந்திர ராஜ்ய இலட்சுமி விருது.
* ஜெகதாம்பாள் விருது.
* சின்னலதா விருது, 'மைனா'.

குறிப்புகள்
-----------

1. ↑  "Swar Kinnari Tara Devi".
2. ↑  *Tara Devi MP3 Songs*
3. ↑  Nepali Singer Tara Devi Dies at 60 பரணிடப்பட்டது 2006-02-07 at the வந்தவழி இயந்திரம் OhMyNews – 23 January 2006

வெளி இணைப்புகள்
---------------

* வார்ப்புரு:Imdbname

|  |  |
| --- | --- |
| ஆளுமைக் கட்டுப்பாடு: கலைஞர் இதை விக்கித்தரவில் தொகுக்கவும் | 
* MusicBrainz

 |
**ஏப்ரல் முட்டாள்கள் நாள்** (*April Fools' Day* or *All Fools' Day*) என்பது ஏப்ரல் முதலாம் நாள் உலகம் முழுவதும் உத்தியோகப்பற்றற்ற முறையில் கடைப்பிடிக்கப்பட்டு வருகிறது. இது நகைச்சுவைக்காக கொண்டாடப்படும் நாளாகும். இந்த நாளில் ஒருவரை நகைச்சுவையாக ஏமாற்றி, பாதிக்கப்பட்டவர்களை *ஏப்ரல் முட்டாள்கள்* என்று அழைக்கப்படுகின்றன. இந்த நாள் 19 ஆம் நூற்றாண்டு முதல் பிரபலமாக இருந்தாலும், ஒவ்வொரு நாட்டிலும் இந்த நாள் பொது விடுமுறை அல்ல. இந்த பாரம்பரியத்தின் தோற்றம் பற்றி சிறிது அறியப்படுகிறது.

வரலாறு
------

இந்நாள் எவ்வாறு எப்போது ஆரம்பமானது என்பதில் தெளிவான வரலாறு இல்லாதபோதும் பிரான்ஸ் நாட்டிலேயே இது முதன்முதலில் அனுசரிக்கப்பட்டது எனத் தெரிகிறது.

16ம் நூற்றாண்டு வரை ஐரோப்பாவின் பல நாடுகளில் ஏப்ரல் 1 இலேயே புத்தாண்டு தினம் கொண்டாடப்பட்டு வந்தது. பின்னர் 1562 ஆம் ஆண்டளவில், அப்போதைய போப்பாண்டவரான 13வது கிரகரி என்பவர் பழைய ஜூலியன் ஆண்டுக் கணிப்பு முறையை ஒதுக்கி, புதிய கிரேகோரியன் ஆண்டுக் கணிப்பு முறையை நடைமுறைப்படுத்தினார். இதன்படி ஜனவரி 1 அன்றுதான் புத்தாண்டு ஆரம்பமாகின்றது. 

எனினும் இந்தப் "புதிய" புத்தாண்டு தினத்தை ஐரோப்பிய தேசங்களும், அவற்றின் மக்களும் உடனேயே ஏற்றுக் கொள்ளவில்லை. அதற்குச் சில காலம் ஆனது. பிரான்ஸ் 1852 ஆம் ஆண்டிலும், ஸ்கொட்லாந்து 1660 ஆம் ஆண்டிலும், ஜெர்மனி, டென்மார்க், நோர்வே போன்ற நாடுகள் 1700 ஆம் ஆண்டிலும், இங்கிலாந்து 1752 ஆம் ஆண்டிலும், இந்தப் புதிய புத்தாண்டு தினத்தை உத்தியோகபூர்வமாக ஏற்றுக் கொண்டன.

புதிய வழக்கத்தை ஏற்றுக் கொண்டு ஜனவரி முதலாம் திகதியை புத்தாண்டாகக் கொண்டாடத் தொடங்கிய மக்கள் இந்த பழைய வழக்கத்தைப் பேணி ஏப்ரல் மாதம் முதல் தேதியில் புத்தாண்டைக் கொண்டாடுபவர்களை ஏப்ரல் முட்டாள்கள் என்று இவர்கள் அழைத்தார்கள். இதலிருந்து *ஏப்ரல் முட்டாள்கள் தினம்* ஆரம்பமாயிற்று எனும் கருத்து பரவலாக நிலவுகிறது. ஆனால் இதற்கு சான்றுகள் ஏதுமில்லை. 

1582 ஆம் ஆண்டுக்கு முன்னரேயே 1508 ஆம் ஆண்டில் பிரான்ஸ் தேசத்தில் முட்டாள்கள் தினம் கொண்டாடப்பட்டு வந்துள்ளது என்பதற்கு சான்றுகள் உண்டு. அதேபோல் டச்சு மொழியிலும் 1539 ஆம் ஆண்டுக் காலப்பகுதியில் முட்டாள்கள் தினம் பற்றிச் சொல்லப்பட்டிருப்பதை அறியக் கூடியதாக உள்ளது.

1466 ஆம் ஆண்டு மன்னன் பிலிப்பை அவரது அரச சபை விகடகவி, பந்தயம் ஒன்றில் வென்று மன்னனையே முட்டாளாக்கிய நாள் ஏப்ரல் முதலாம் தினம் என்றும் கூறப்படுகிறது.

அடிக்குறிப்புகள்
----------------

1. ↑  "கன்சாஸ் பல்கலைக்கழகப் பதிவு". 2007-04-03 அன்று மூலம் பரணிடப்பட்டது. 2007-04-01 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***April Fools' Day***   
என்பதின் ஊடகங்கள் உள்ளன. 

* ஆல்பர்ட் எழுதிய உலகெங்கும் முட்டாள்கள் தினம் கட்டுரை பரணிடப்பட்டது 2009-04-05 at the வந்தவழி இயந்திரம்
* முட்டாள்கள் தினம் (சண்முகம் சபேசன்)
* உலகெங்கும் முட்டாள் தினம்
**யேசண்-எல்டி** (JSON-LD, or JavaScript Object Notation for Linked Data) என்பது யேசண் ஐப் பயன்படுத்தி இணைப்புத் தரவுகளைக் குறியேற்றுவதற்கான ஒரு வழிமுறை ஆகும். இது ஒரு உலகளாவிய வலைச் சேர்த்தியத்தின் ஒரு பரிந்துரை ஆகும். கட்டமைப்புள்ள தரவுகளை குறியேற்ற யேசண்-எல்டி ஐ கூகிளும் பரிந்துரை செய்கிறது.

பின்புலம்
---------

யேசண் நிரலாளர்களால் பரவலாகப் பயன்படுத்தப்படும் ஒரு தரவுக் கட்டமைப்பு, குறியேற்ற, பரிமாற்ற முறை ஆகும். இணைப்புத் தரவுகளை இலகுவாக நிரல் மொழிகளில் கையழவும், ஏற்கனவே யேசண் ஆக உள்ள தரவுகள இணைப்புத் தரவாக விபரிக்கவும் உதவும் வண்ணம் யேசண்-எல்டி உருவாக்கப்பட்டது.

வடிவமைப்பு
----------

யேசண்-எல்டி கட்டம் (context) என்ற கருத்துருவை அடிப்படையாகக் கொண்டது. கட்டத்தைப் பயன்படுத்தி ஒரு யேசண் ஆவணத்தில் உள்ள பண்புகளை (properties) ஆர்.டி.எப் அல்லது இணைப்புத் தரவு மெய்ப்பொருளியத்தோடு இணைக்க முடியும். கட்டம் (context) யேசண் ஆவணத்துக்கு ஒரு schema வை வழங்குகிறது.

எடுத்துக்காட்டு
---------------

```
{
 "@context": {
 "name": "http://xmlns.com/foaf/0.1/name",
 "homepage": {
 "@id": "http://xmlns.com/foaf/0.1/workplaceHomepage",
 "@type": "@id"
 },
 "Person": "http://xmlns.com/foaf/0.1/Person"
 },
 "@id": "http://me.example.com",
 "@type": "Person",
 "name": "John Smith",
 "homepage": "http://www.example.com/"
}

```

மேலே உள்ல எடுத்துக்காட்டு Friend of a friend - FOAF மெய்ப்பொருளியத்தைப் பயன்படுத்தி ஒரு நபரை விபரிக்கிறது.

மேற்கோள்கள்
-----------

1. ↑  "A JSON-based Serialization for Linked Data". w3.org. 23 மார்ச் 2017 அன்று பார்க்கப்பட்டது.
2. ↑  "Introduction to Structured Data". 23 மார்ச் 2017 அன்று பார்க்கப்பட்டது.